Lid van SANParke vas oor renosterstropery | Maroela Media
Die Paul Kruger-monument by die ingang van die Krugerwildtuin (Foto: Karen Sandison/African News Agency (ANA))
SANParke het Dinsdag in 'n verklaring gesê 'n gewapende veiligheidswag by tegniese dienste in die Krugerwildtuin is Saterdagmiddag saam met drie ander verdagtes in hegtenis geneem. Hulle het later uit polisieaanhouding ontsnap.
SANParke het gesê die inhegtenisnemings volg ná 'n veiligheidswag van SANParke Protection Services, wat by die Paul Krugerhek ontplooi is, het vier verdagte persone opgemerk wat die park in 'n voertuig betree het. Die veiligheidswag het polisiebeamptes ontbied wat ook in daardie stadium by die hek ontplooi is. Die vier verdagtes is in hegtenis geneem.
"Daar is beslag gelê op 'n geweer, ammunisie en toerusting wat tydens stropery gebruik word. Drie van die verdagtes het egter uit polisieaanhouding ontsnap toe hulle vervoer is. Hulle is steeds voortvlugtig."
Die oorblywende verdagte het in die hof verskyn en is uitgeken as Absalom Manyike wat by Satara gestasioneer was. Hy is al sedert 2014 in die diens van SANParke. Hy sal binnekort ook die interne dissiplinêre proses ondergaan.
Glenn Phillips, uitvoerende bestuurder van die Krugerwildtuin, het Protection Services geloof dat hulle vinnig opgetree het, maar is teleurgesteld dat sommige verdagtes uit polisieaanhouding kon ontsnap. "Ons is dankbaar dat ons 'n bedrieër uit ons span kon verwyder en ons sal geregtigheid sy gang laat gaan. Dit dien as 'n waarskuwing vir enige ander werknemer wat kriminele ondersteun; ons sal jou vervolg en jy sal óf jou werk verloor óf jy sal lank tronk toe gaan," het Phillips gesê.
Die ondersoek duur voort en 'n soektog is van stapel gestuur na die drie voortvlugtiges.
Ongelooflik, net om daardie beeld in graniet te sien het my vasgevang. Dis soos Mount Rushmore met die Amerikaanse presidente.
En hulle 'ontsnap terwyl vervoer' . . . dit raak nou alledaags.
Lankal gedink dis oa n inside job
Ja dis maklik. Werk by Sanparke, in die wildtuin en jy weet presies hoe áls werk…..Behoort sulke ouens nie sekerheidsklarings deur te gaan nie? Of was hy "toevallig" 'n 1ste oortreder? Dis meeste van die tyd inside jobs omdat hulle eerstehandse kennis en inligting het.
Geloofwaardigheid voor kundigheid… Ook bekend as regstellende aksie! Nou is daar kriminele in die SAPS, Sanparke en in elke denkbare staatsinstelling.
ek sluk maar swaar aan die ontsnap terwyl Vervoer. Dan moet die bestuurder gearresteer word. Was dit nie sy plig om toe te sien dat die persone geboei word nie. Die lid van Sanparke…. wat van die doodstraf??????????????
Duppie · 1 jaar gelede
Toe ek nog diens gelewer het in die ou SAP, sou die bestuurder van die voertuig onmiddelik ondersoek word met departementele verhore. Of hy skuldig was of nie, dit sou neerkom op nalatigheid en dit sou 'n "peck" beteken het. Die wat kon onthou 'n "peck" was rang verlaging, verlies in inkomste omdat jou salaris ook dan gekrimp het, en jy sou die volgende bevorderings misgeloop het vir ten minste 5 jaar. En dit was beslis nie grappies nie. Ek wonder of daai lid ooit vervolg sal word wat die polisie voertuig bestuur het…….. seker deel gewees van die hele span.
Nog altyd geweet dit is INSIDERS maar niemand wil ons glo nie . gaan maar toe oe deur die lewe, SA is verby die punt wat dit gered kan word.
liekie · 1 jaar gelede
Ek het dit nog altyd vermoed – Insiders betrokke – The proof is in the pudding.
Ek dink daar is ook meer beamptes betrokke. Net my 5c
Uit 'n gesprek wat ek drie jaar gelede met 'n veldwagter in die Kruger wildtuin gehad het, "It is very tempting to help the poachers, they talk to us all the time. One rhino means I can buy a new car right away."